Дзмітрый Дзмітрыевіч Мазалеўскі

{{футбаліст
| імя                         = Дзмітрый Мазалеўскі
| поўнае імя                  = Дзмітрый Дзмітрыевіч Мазалеўскі
| выява                       = 
| дата нараджэння             = 
| месца нараджэння            = 
| грамадзянства               = 
| рост                        = 
| вага                        = 
| мянушка                     =
| цяперашні клуб              = 
| нумар                       = 
| пасада                      = 
| пазіцыя                     = нападнік
| клубы                       = 
| нацыянальная зборная        =  
| трэнерскія клубы            = 
| медалі                      =
 
{ style="background: transparent"

}
| абнаўленне дадзеных аб клубе = 7 чэрвеня 2022
| абнаўленне дадзеных аб зборнай = 19 ліпеня 2017
}}

**Дзмітрый Мазалеўскі** (нар. , ) — беларускі футбаліст (нападнік) і трэнер. Вядомы па выступах за брэсцкае «Дынама» і барысаўскі БАТЭ. Прыцягваўся да нацыянальнай зборнай Беларусі.

## Клубная кар’ера 
Выхаванец брэсцкага футбола, спачатку гуляў за дубль мясцовага «Дынама», з 2003 года выступаў за асноўную каманду. У 2007 годзе з «Дынама» выйграў Кубак Беларусі, усталяваўшы рэкорд — 9 галоў за розыгрыш.

У снежні 2011 года перайшоў у барысаўскі БАТЭ, дзе таксама замацаваўся ў якасці аднаго з асноўных нападнікаў. Пасля аднаўлення ад траўмы Віталя Радзівонава стаў радзей з’яўляцца ў асноўным складзе, а ў чэрвені 2012 года і сам атрымаў траўму. Пазней вярнуў месца ў аснове. Усяго ў сезоне 2012 забіў 9 галоў у чэмпіянаце, што стала найлепшым паказчыкам у камандзе пасля Рэнана Брэсана.

У сезоне 2013 з’яўляўся на полі эпізадычна, што ў многім было звязана з траўмамі (адсутнічаў з-за іх у чэрвені-ліпені і з кастрычніка 2013 года). Сезон 2014 з-за траўм увогуле поўнасцю прапусціў.

У жніўні 2015 года аднавіўся ад траўмы, некаторы час выступаў за рэвервовы склад, а 16 кастрычніка 2015 года пасля двухгадовага перапынку з’явіўся на полі ў матчы Вышэйшай лігі супраць «Віцебска» (2:0), дзе адзначыўся голам і галявой перадачай; перамога дазволіла БАТЭ заўчасна заваяваць чарговае чэмпіёнства. Неўзабаве замацаваўся ў якасці асноўнага нападніка барысаўчан. У снежні 2015 года падоўжыў кантракт з БАТЭ. Сезон 2016 пачаў у асноўным складзе, але пазней трапіў на лаўку запасных. 12 верасня 2016 года пагадненне з нападнікам было разарвана.

Пасля зыходу з БАТЭ некаторы час трэніраваўся з брэсцкім «Дынама», а 3 кастрычніка 2016 года падпісаў кантракт з клубам «Ганконг Рэйнджэрс». Аднак, ужо 24 кастрычніка разарваў кантракт з «Ганконг Рэйнджэрс», не правёўшы ніводнага афіцыйнага матча за гэты клуб.

У лютым 2017 года вярнуўся ў брэсцкае «Дынама». Пачынаў сезон 2017 у стартавым складзе дынамаўцаў, але пазней страціў месца ў аснове. У ліпені 2017 года кантракт нападніка па пагадненні бакоў быў разарваны, і неўзабаве той папоўніў склад літоўскага клуба «Атлантас».

## Міжнародная кар’ера
Гуляў за моладзевую зборную Беларусі.

У 2007 годзе дэбютаваў за нацыянальную зборную, але згуляў за яе толькі ў трох матчах (два ў 2007 годзе, адзін у 2012).

## Трэнерская кар’ера 
У пачатку 2018 года трэніраваўся з другой камандай брэсцкага «Дынама», а ў сакавіку, завяршыўшы кар’еру іграка, перайшоў на трэнерскую працу ў клубе. У сакавіку 2019 года быў прызначаны галоўным трэнерам дубля «Дынама». У студзені 2020 года стаў памочнікам Сяргея Кавальчука ў асноўнай камандзе дынамаўцаў. Пакінуў трэнерскі штаб «Дынама» разам з Кавальчуком у маі 2022 года.

## Дасягненні 
*   Чэмпіён Беларусі (3): 2012, 2013, 2015
*  Уладальнік Кубка Беларусі (2): 2007, 2017
*  Уладальнік Суперкубка Беларусі (2): 2013, 2016

## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Атлантас Клайпеда
Катэгорыя:Ігракі ФК Дынама Брэст
Катэгорыя:Ігракі ФК Ганконг Рэйнджэрс
Катэгорыя:Ігракі ФК БАТЭ
Катэгорыя:Футбольныя трэнеры Беларусі